Ensimmäisessä keskustelussa alkupuheenvuoron pitävät muun muassa Yhdysvaltojen entinen varaulkoministeri Strobe Talbott ja Venäjän entinen valtiovarainministeri Aleksei Kudrin. Yle kertoo Kultaranta-keskusteluista internetissä sekä radion ja tv:n uutislähetyksissä.

Presidentti Sauli Niinistön isännöimät Kultaranta-keskustelut jatkuvat presidentin kesäasunnolla tänään maanantaina.

Ensimmäisen keskustelun aiheena olivat muutokset maailmanpolitiikassa.

Keskustelun aluksi puheenvuoron pitävät Yhdysvaltojen entinen varaulkoministeri Strobe Talbott, Venäjän entinen valtiovarainministeri Aleksei Kudrin ja Münchenin kansainvälisen turvallisuuskonferenssin puheenjohtaja Wolfgang Ischinger.

Puoliltapäivin eli kello 11.30–13 esiintymisalueella kohtaavat pääministeri Juha Sipilä (kesk.), teknologiayhtiö Outotecin toimitusjohtaja Pertti Korhonen, ajatuspaja Demos Helsingin toiminnanjohtaja Tuuli Kaskinen ja professori Anne Brunila kauppakorkeakoulu Hankenista. Tässä keskustelussa otsikkona on "Miten Suomi voittaa haasteen".

Tätäkin keskustelua voi seurata suorana Yle TV1:ssä ja Yle Areenassa.

Päivän antia käydään läpi kello 16.30–18.30. Päätösistunto lähetetään Yle Areenassa. Puheenvuoron käyttää myös presidentti Niinistö.

Niinistö on maanantai-illan vieras Kultarannasta lähetettävässä A-studiossa. Ohjelman juontaa toimittaja Jan Andersson.

Yle kertoo Kultaranta-keskusteluista myös verkkosivuillaan sekä radion ja television uutislähetyksissä.